{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":1,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":8,"n_cols":6,"rows_kept":8,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnosti o Prijedlogu plana zakonodavnih aktivnosti Ministarstva znanosti i obrazovanja za 2020. godinu"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Udruga Dar","PRIJEDLOG PLANA ZAKONODAVNIH AKTIVNOSTI",{"$cut":{"chars":32761,"head":"Molimo kao Udruga da se u plan zakonodavnih akivnosti uvrsti novi Zakon o darovitoj djeci ili nadopuni postojeći.\nMi radimo na pripremi zakona,  niže je navedena skica potrebnih mjera, savjeta te program koji bi se tim Zakonom trebao pripremiti. Posebni naglasak stavljamo na darovitu djecu sa poteškoćama . Molimo i  osnivanje radne skupine koja bi pripremila ovaj Zakon. Ovo je radna verzija i prijevod europskih zakona na kojima trenutno radimo .Nije dorađen.  Ostali programi i dokumenti se nalaze u Udruzi.  Unaprijed zahvaljujemo!\n\n************************************************\n************************************************\nHRVATSKI DRŽAVNI PROGRAM ZA DAROVITU DJECU\n1. OPRAVDANOST PROGRAMA – PODRŠKA DAROVITIMA JE DRŽAVNO  PITANJE\n\nGospodarski razvoj u Hrvatskoj može se ostvariti razvojem u područjima naprednih znanja i vještina. Ključno za razvoj ovih područja je postojanje darovitih pojedinaca koji postižu izvanredne uspjehe u različitim područjima znanja i vještina te pravovremeno prepoznavanje njihove darovitosti, može lise se njihova darovitost razvijati i koristiti; je li darovitima osigurana adekvatna i kontinuirana podrška tijekom njihova odrastanja i hoće li na temelju prije navedenog država biti u mogućnosti zadržati svoje najdarovitije pojedince.\n\nPrepoznavanje darovitih pojedinaca i njihov kontinuirani razvoj pružaju mladima jedinstvenu priliku za samo iskazivanje i postizanje uspjeha. Daroviti predstavljaju ključni čimbenik konkurentnosti određene zemlje.Upravo iz ovog razloga,izmedju svega ostalog,prepoznavanje darovitosti nije samo osobna stvar samih darovitih  i njihovih obitelji veći nacionalno pitanje,budući da osim svojih izravnih koristi,korištenje darovitih stvara dodatne mogućnosti za cijelu naciju kroz razvoj i zadržavanje najkonkurentnijeg proizvoda.Slijedom toga, Nacionalni program podrške darovitima ujedno je i gospodarski, poticajno-razvojni i program izgradnje društva.\n\nSloženi oblici podrške darovitima prilagođeni su naporima za obnovu hrvatskog osnovnoškolskog, srednjoškolskog i visokog obrazovanja;za širenje obrazovanja temeljenog na stručnostima koje obuhvaća pojedinačne specifičnosti učenja.Podrška darovitima i njihov razvoj doprinose također usmjeravanju karijere i njenoj uspješnoj realizaciji,poticanju i širenju inovativnosti i kreativnosti,ekonomskom rastu,povećanju konkurentnosti,smanjenju nesrazmjera,povećanju društvene mobilnosti,prevladavanju nedostataka,povećanju kohezije malih regija i cjelokupnog društva.Nacionalni program za darovite predstavlja  model i stvara vrijednost u strategiji zapošljavanja, a može predstavljati i prijelomnu točku za razvoj neke države.\n\nDo sada ostvareni rezultati podrške darovitima i očekivani rezultati kroz provedbu Nacionalnog programa za darovite predstavljaju iskustvo od posebne vrijednosti ne samo za Hrvatsku već i za Europsku Uniju kao cjelinu,primjenjivu i u ostalim državama članicama,čije će širenje podići međunarodni ugled države.\n\nOPĆA NAČELA\n\n2. 1. Dugoročni pristup\nPodrška darovitima u tradicionalnom smislu općenito pokriva razdoblje od ranog djetinjstva do\npočetne faze angažmana u radu i korištenja darovitosti (~ 35 godina). To jest, to je zadaća koja obuhvaća čitavu generaciju čak iu najstrožem smislu.\n\nPodrška darovitima predstavlja niz povezanih događaja i kao takva predstavlja ogromnu odgovornost za davatelje podrške.Dijete koje ulazi u program podrške darovitima u dobi od 6 godina ne može i ne smije bitiprepušteno samo sebi nakon prolaska nekoliko selekcijskih procesa  u dobi od 10 ili 14 godina s riječima \"To je kraj programa, od sada se moraš sam snaći. Iako su strateški i sveobuhvatni ciljevi podrške darovitima konstantni, ciljevi, definirani u točki 4. 3.  i povezani zadatci mogu se s vremena na vrijeme mijenjati. Sabor će provesti takve izmjene - ostavljajući nepromijenjenu prioritetnu poziciju i sustav temeljnog cilja potpore darovitima - tijekom polugodišnje analize Nacionalnog programa za darovite,\n\n2. 2. Načelo očuvanja vrijednosti\nOčuvanje mnogih izvrsnih tradicija kroz programe podrške darovitima sa strane obrazovnih in"}},"Primljeno na znanje","Primljeno na znanje. \nO navedenom će se voditi računa prilikom donošenja Plana zakonodavnih aktivnosti za naredno razdoblje."]
[2,"RENATA KOLAREC","PRIJEDLOG PLANA ZAKONODAVNIH AKTIVNOSTI","Poštovani,\nsmatram da je prijedlog plana prihvatljiv i svakako što prije treba pokrenuti zakonske promjene kako bi sustav bio bolji i pomoglo se mladim naraštajima.","Primljeno na znanje","Primljeno na znanje."]
[3,"IVAN DUŠAN","PRIJEDLOG PLANA ZAKONODAVNIH AKTIVNOSTI","Ovim putem želim iskazati svoje nezadovoljstvo činjenicom da Ministarstvo nije objavilo izvješće o Savjetovanju sa zainteresiranom javnošću o Prijedlogu Nacionalnog kurikuluma za gimnazijsko obrazovanje. Napominjem da je nacionalni kurikulum za gimnazijsko obrazovanje temeljni dokument da provedbu nastave u gimnazijama te je to savjetovanje zatvoreno već 3 godine, a izvješće nikada nije objavljeno. Ja i svi ostali koji smo dali primjedbe na kurikulum zaslužujemo odgovore. Ja sam moje primjedbe dao u dobroj vjeri u cilju poboljšanja srednjoškolskog obrazovanja i stoga se nadam očitovanju Ministarstva.","Primljeno na znanje","Primljeno na znanje."]
[4,"DOMINIK TOMISLAV VLADIĆ","PRIJEDLOG PLANA ZAKONODAVNIH AKTIVNOSTI,\nStručni nositelj: Ministarstvo znanosti i obrazovanja","Treba dodati i izmjene pravilnika o stručnoj spremi nastavnika ali i drugih djelatnika u osnovnim, srednjim školama i sveučilištima radi usklađivanja s promjenama koje nastaju osnivanjem novih fakulteta, odnosno studija. Kvalitetan kadar završava na tržištu rada ali ne postoji mogućnost da se i njih uključi u obrazovni sustav posebno kada je riječ o stručnjacima iz područja turizma. Kako je to jedna od uspješnijih grana razvoja gospodarstva i općenito napretka zbog politike koja se vodi, onda to treba tako i razmatrati. Bilo bi dobro kada bi se jednom godišnje radila revizija i poslušali savjeti građana kroz javnu raspravu i u skladu s tim proširio pravilnik o stručnoj spremi.","Primljeno na znanje","Primljeno na znanje.\nMeđutim, Planom zakonodavnih aktivnosti ne predviđa se donošenje podzakonskih već zakonskih akata."]
[5,"DOMINIK TOMISLAV VLADIĆ","PRIJEDLOG PLANA ZAKONODAVNIH AKTIVNOSTI,\nStručni nositelj: Ministarstvo znanosti i obrazovanja","Treba dodati: \nNacrt prijedloga Zakona o izmjenama i dopunama Zakona o znanstvenoj djelatnosti i visokom obrazovanju\nNacrt prijedloga za izmjene odgovarajućih pravilnika o normi zaposlenika na radnim mjestima I. II. i III. vrste.\nII. kvartal\nKroz te izmjene bi trebalo definirati radna mjesta na sveučilištima koja su nastala kao posljedica razvoja ICT-a, a koja nisu predviđena dosadašnjim zakonima i pravilnicima. Na ovaj način bi se da okvir za moguće razmatranja mjesta kao što je programer, sistem inženjer, mrežni ekspert, mrežni specijalist, mrežni inženjer, specijalist računalnih sustava, inženjer računalnih sustava, administrator informacijskih sustava, te druga radna mjesta za koje se može utvrditi za već sada postoje. Zbog nedovoljno razrađene sistematizacije plaće za pojedina radna mjesta, koja zahtijevaju vrlo visku razinu potrebnog znanja, su prilično niske i nemotivirajuće. U takvim uvjetima je teško pronaći osobe koje su spremne obavljati takve poslove. S obzirom da se radi o informatičkim stručnjacima koji su uz kadrove u uredima za studente ključni za opstanak sveučilišta i njegovo redovno funkcioniranje, ovo bi trebalo biti jedan od prioriteta u sljedećih nekoliko mjeseci.","Primljeno na znanje","Primljeno na znanje.\nPrijedlog plana zakonodavnih aktivnosti predstavlja  popis zakona koji se planiraju donijeti u 2020. godini. Vezano uz sadržaj pojedinog zakona pozivamo Vas da se javite na savjetovanje o nacrtu prijedloga pojedinog zakona."]